Document ID: 31993R2929

ΚΑΝΟΝΙΣΜΟΣ (ΕΟΚ) αριθ. 2929/93 ΤΗΣ ΕΠΙΤΡΟΠΗΣ της 25ης Οκτωβρίου 1993 για την τροποποίηση του κανονισμού (ΕΟΚ) αριθ. 223/90 όσον αφορά το ποσοστό της κοινοτικής συγχρηματοδότησης που εφαρμόζεται στην Ελλάδα, την Ιταλία και το Ηνωμένο Βασίλειο (Βόρεια Ιρλανδία) για τα μέτρα που αναφέρονται στον κανονισμό (ΕΟΚ) αριθ. 2328/91
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2328/91 του Συμβουλίου της 15ης Ιουλίου 1991 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1992/93 (2), και ιδίως το άρθρο 31 παράγραφος 2,
Εκτιμώντας:
ότι το ποσοστό της κοινοτικής συγχρηματοδότησης για τα μέτρα που υπάγονται στον κανονισμό (ΕΟΚ) αριθ. 2328/91 έχει καθοριστεί από τον κανονισμό (ΕΟΚ) αριθ. 223/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3588/92 (4)- ότι πρέπει το ποσοστό αυτό να φθάσει το 75 % όσον αφορά τις δαπάνες που πραγματοποιήθηκαν για το έτος 1993, για τις αντισταθμιστικές αποζημιώσεις που χορηγήθηκαν στην Ελλάδα και τις περιοχές της Ιταλίας που καλύπτονται από το στόχο αριθ. 1, σε εφαρμογή του άρθρου 17 του κανονισμού (ΕΟΚ) αριθ. 2328/91, και σε 65 %, όσον αφορά τις δαπάνες που πραγματοποιήθηκαν στο Ηνωμένο Βασίλειο (Βόρεια Ιρλανδία) για τα έτη 1992 και 1993 για το σύνολο των μέτρων που αναφέρονται από τον κανονισμό (ΕΟΚ) αριθ. 2328/91- ότι οι αυξήσεις αυτές δικαιολογούνται από την ανάγκη να βελτιωθεί η εφαρμογή των εν λόγω μέτρων και των αντιστοίχων κοινοτικών πλαισίων στηρίξεως-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 223/90, το σύνολο των περιπτώσεων αντικαθίστανται από το ακόλουθο κείμενο:
"- Πορτογαλία, Ελλάδα (αντισταθμιστικές αποζημιώσεις) Ιταλία (αντισταθμιστικές αποζημιώσεις) 75 % - Ελλάδα (άλλα μέτρα), Ιρλανδία, Ηνωμένο Βασίλειο (Βόρεια Ιρλανδία) 65 % - Γαλλία (ΓΥΔ) 60 % - Γαλλία (Κορσική), Ιταλία (άλλα μέτρα), Ισπανία 50 %
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 εφαρμόζεται στις δαπάνες που πραγματοποιήθηκαν, αφενός μεν, στην Ελλάδα και την Ιταλία για το έτος 1993 και, αφετέρου δε, στο Ηνωμένο Βασίλειο (Βόρεια Ιρλανδία) για τα έτη 1992 και 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1993.

Labels: 2
18
15
6